דז'ה באלינט

דז'ה באלינט, (במקור בק עד 1898, בהונגרית: Bálint Dezső; בודפשט, 19 בדצמבר 1873<ref>[https://www.familysearch.org/ark:/61903/3:1:3QS7-89G9-F9Q2-B?i=266&cat=292437 Pesti neológ izr. hitközség születési anyakönyve, 968/1873. folyószám.]</ref> – וינה, 19 בספטמבר 1919) היה עיתונאי יהודי-הונגרי מצליח, איש רב פעלים: סופר, במאי תיאטרון, בעלים של תיאטרון מתרגם ספרותי. הוא נודע בעיקר כמתרגם של קומדיות ולבריות אופרטה. הוא שם קץ לחייו בגיל צעיר.<ref>[https://www.geni.com/people/Dezső-Bálint/6000000016277243674 דז'ה באלינט שם קץ לחייו בווינה בגיל 45]</ref>

== קורות חייו ==
דז'ה בק נולד במשפחה יהודית, בנם של יעקב בק, סוחר סדקית, ושל אילונה קורלנדר. הוא סיים את בחינות הבגרות ב-1893 בבודפשט והתחיל את הקריירה שלו כעיתונאי. בק שינה את שם משפחתו לבאלינט ב-1898.<ref>Az engedélyt tartalmazó BM rendelet száma/évszáma: 89368/1898. (r.szám kartonon 86368-ra jav.) Forrás: MNL-OL 30790. mikrofilm 152. kép 3. karton. Névváltoztatási kimutatások 1898. év 10. oldal 9. sor</ref> באלינט היה עיתונאי של כמה יומונים וכתבי עת חשובים:
* מאדיאר הירלפ (Magyar Hírlap) (1893–1901)
* בודפשטי היראלאפ (Budapesti Hírlap) (מ-1895)
* אורסאג-וילאג (Ország-Világ) (1901–1903)

בשנים 1907–1908 ניהל את תיאטרון הקברט של בודפשט וב-1908–1909 את הקברט בונבונייר, ב-7 בפברואר 1908 הוא הפך למנהל-שותף של תיאטרון העם (כיום תיאטרון ארקל) שהעלה אופרות, אופרטות ומחזמרים ביחד עם רז'ה מאדר. אחר כך היה מנכ"ל תיאטרון אינטים, ולבסוף הבעלים והמנהל של הרויאל אורפאום (Royal Orpheum). ב-3 ביוני 1909, בבודפשט, נשא לאישה את ארז'בט מולנאר, בתם של מור נוימן ושל יוזפה וולפיש, אחותו הצעירה של הסופר פרנץ מולנר.<ref>[https://www.familysearch.org/ark:/61903/3:1:S3HY-6GKQ-G8N?i=18&cc=1452460 A házasságkötés bejegyezve a Bp. VI. ker. állami házassági akv. 609/1909. folyószáma alatt.]</ref> בתחילת העשור הראשון של המאה ה-20 תרגם להונגרית קומדיות צרפתיות ואנגליות רבות, וכן מחזות מוזיקליים, שירים וריקודים והתאים אותם לבמה.

== תרגומי מחזות ==
* כסף או חיים! מחזה ב-4 מערכות, ב-5 תמונות. כתב: אלפרד קאפוס. הצגת בכורה 18 באפריל 1901. תיאטרון הקומדיה של בודפשט.
* מיליונים מתחת לשלג, מחזה ב-5 תמונות. על פי D. Ch. Murray. את המוזיקה הלחין איזו בארנה. הצגת בכורה 11 יוני 1901. תיאטרון העם (תיאטרון ארקל).
* בתולות וסטה אופרטה ב-3 מערכות, נכתב על ידי: Deprés & Bernéde. המוזיקה : Le Rey ו-Clerice, (עם אדולף מראי) הצגת בכורהבכורה 11 אוקטובר 1901. התיאטרון ההונגרי.
* פלורודורה, קומדית מחזמר, ב-8 תמונות. נכתב על ידי אוון הול, פול רובנס וארנסט בויד-ג'ונס. מוזיקה מאת לסלי סטיוארט. הצגת בכורה: 5 בדצמבר 1901. התיאטרון ההונגרי.
* מזל, קומדיה ב-4 מערכות כתב : אלפרד קאפוס. הצגת בכורה 28 בדצמבר 1901. התיאטרון הלאומי.
* הלועסים, מחזמר ב-3 מערכות. נכתב על ידי אורדונאו מוריס. הלחין: Ganne Louis. תרגום עם אמיל מקאי. מוזיקה מאת גאן לואיס. הצגת בכורה 30 בדצמבר 1901. התיאטרון ההונגרי.
* אדאם וחוה, אופרטה ב-3 מערכות כתבו: בלום וטוצ'ה. מוזיקה מאת: סרפט. תרגם עם אמיל מקאי. הצגת בכורה 10 בינואר 1902. תיאטרון העם.
* הספר מסביליה, אופרטה מטורפת ב-3 מערכות. מוזיקה מאת: לאו ד'אמנטהצגת בכורה 13 במאי 1902. התיאטרון ההונגרי.
* אשת הקונסול, אופרטה ב-3 מערכות. הצגת בכורה 20 מאי 1904. תיאטרון העם. טקסט מאת Clairville ו-Ferrier. מוזיקה מאת: Serpette.
* 7777, אופרטה ב-3 מערכות. טקסט שנכתב על ידי Kreun ו-Lindau. מוזיקה מאת: קארוי זיהרר. תורגם עם ינה פראגו. הצגת בכורה 15 אפריל 1905. תיאטרון העם.
* הנסיכה ז'ורז', מחזה ב-3 מערכות. נכתב על ידי: אלכסנדר דיומא. הצגת בכורה ב-23 במאי 1906 בתיאטרון הלאומי.
* שערורייה של עיר קטנה, בורלסקה ב-3 מערכות כתב: Gavault and Ordonneau. המוזיקה הולחנה על ידי איזו בארנה. הצגת בכורה 25 במאי 1906. תיאטרון העם.

== ספריו ==
* Gizi levelei. Elb.-ek. (Bp., 1902) (המכתבים של גיזי, נובלות)

== לקריאה נוספת ==
* Magyar életrajzi lexikon (לקסיקון ביוגרפי הונגרי)
* [http://mek.oszk.hu/08700/08756/html/I/szin_I.0122.pdf Magyar Színművészeti Lexikon] (1929-1931, szerk. Schöpflin Aladár) ([https://mek.oszk.hu/08700/08756/html/I/szin_I.0122.pdf לקסיקון הונגרי לאמנות הבמה])
* [http://mek.oszk.hu/02100/02139/html/sz02/96.html Magyar színházművészeti lexikon.] Főszerk. Székely György. Bp., Akadémiai Kiadó, 1994. ([https://mek.oszk.hu/02100/02139/html/sz02/96.html לקסקון התיאטרון ההונגרי])

== ראו גם ==
* פאל גויאש: חייהם ויצירותיהם של סופרים הונגרים. בודפשט, האגודה ההונגרית של ספרנים וארכיונאים, 1939-2002. מכרך 7 לעיתונות, רג. יאנוס ויצ'יאן.
* אנציקלופדיית ההומור. עורך מיקלוש קפושי. בודפשט, Tarsoly Publishing House, 2001.
* פטר מולנאר גאל: מקומות הבידור של פשט. הקדמה לתולדות התיאטרון. [בודפשט], הוצאת Helikon, 2001.
* לקסיקון ספרותי הונגרי. עורך ראשי מרצל בנדק. בודפשט, הוצאת אקדמיה, 1963-1965.
* לקסיקון אמנותי. עורך אנטל נמט. בודפשט, 1930.
* הלקסיקון החדש של רוואי. עורך ראשי. אישטוואן קולגה טרשוי. סקסארד, הוצאת מיהאי באביץ', 1996.
* לקסיקון ביוגרפיהונגרי חדש. עורך ראשי. לאסלו מרקו. בודפשט, מועדון הספר ההונגרי.
* לקסיקון ספרותי הונגרי חדש. עורך ראשי. פטר לאסלו. בודפשט, הוצאה לאור אקדמית, 1994.

== קישורים חיצוניים ==
* [https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/b-74700/balint-dezso-747D8/ דז'ה באלינט] באתר Arcanum
* [https://www.nevpont.hu/palyakep/balint-dezso-c15da דז'ה באלינט באתר "נקודת שם"] nevpont.hu
* [https://bookline.hu/product/home.action?_v=Balint_Dezso_Gizi_levelei&type=10&id=2108563026 ספרו של דז'ה באלינט "מכתביה של גיזי]
* [https://www.geni.com/people/Dezső-Bálint/6000000016277243674 דז'ה באלינט באתר GENi]
* [https://www.mutargy.com/konyv-papirregiseg/budapest-1911-royal-orfeum-erdekes-regi-ceges-levelpapir-balint-dezso-tulajdonos-irasaval-budapest-1911-royal-orfeum-interesting-vintage-corp-letter-paper-signature-of-dezso-balint-owner BUDAPEST 1911 ROYAL ORFEUM INTERESTING VINTAGE CORP. LETTER PAPER SIGNATURE OF DEZSŐ BÁLINT] OWNER

== הערות שוליים ==

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:מפיקי תיאטרון יהודים
קטגוריה:מתרגמים יהודים הונגרים
קטגוריה:מתאבדים: סופרים
קטגוריה:בודפשט: אישים
קטגוריה:יהדות בודפשט
קטגוריה:מנהלי תיאטראות בהונגריה
קטגוריה:הונגרים שנולדו ב-1873
קטגוריה:הונגרים שנפטרו ב-1919